Diari Oficial de la Generalitat Valenciana


Sumari del DOGV 8333, del 06-07-2018 (2018/6525)

RESOLUCIÓ de 2 de juliol de 2018, de la Direcció General del SERVEF, per la qual es dicta una instrucció sobre la gestió i justificació dels costos salarials de l'alumnat en el Programa Mixt d'Ocupació - Formació Escoles d'Ocupació et Formem.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8333

Data del DOGV
:   06-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6525


Data del document
:   02-07-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 2 de juliol de 2018, de la Direcció General del SERVEF, per la qual es dicta una instrucció sobre la gestió i justificació dels costos salarials de l'alumnat en el Programa Mixt d'Ocupació - Formació Escoles d'Ocupació et Formem. [2018/6525]  
Amb data 19 de juliol de 2017, es va publicar en el Diari Oficial de la Generalitat Valenciana l'Ordre 14/2017, de 17 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores del Programa Mixt d'Ocupació - Formació Escoles d'Ocupació Et Formem, destinat a persones amb dificultats d'inserció laboral o pertanyents a col·lectius vulnerables.  
  
En l'article 9.1 d'aquesta, en relació amb els costos elegibles s'estableix que el mòdul C inclou els costos salarials derivats dels contractes per a la formació i l'aprenentatge que se subscriguen amb l'alumnat/persona treballadora, i se subvencionarà l'import equivalent al 100 % del salari mínim interprofessional anualment establit (el corresponent a l'any de concessió de la subvenció). Així mateix, se subvencionaran la totalitat de les quotes a càrrec de l'ocupador corresponents a la Seguretat Social, Fons de Garantia Salarial i Formació Professional establides per a aquests contractes en la seua normativa específica.  
  
En l'apartat 2 del mateix article s'estableix que els possibles increments que es pogueren produir en els referits costos salarials seran a càrrec de l'entitat beneficiària.  
A l'efecte de facilitar la gestió i justificació dels referits costos, la nòmina de cada un dels mesos que comprén el projecte haurà d'imputar-se íntegrament, fins que arribe al límit del cost elegible correctament justificat per aquest concepte. La resta de la despesa pels referits costos salarials seran a càrrec de l'entitat beneficiària.  
  
En la disposició final segona de la referida Ordre 14/2017, de 17 de juliol, es faculta el director general del SERVEF per a dictar totes les instruccions i adoptar les mesures que considere oportunes per a l'execució i aplicació de la present ordre quan concórreguen circumstàncies degudament motivades; quan les instruccions i mesures esmentades afecten una pluralitat indeterminada de persones interessades hauran de publicar-se en el Diari Oficial de la Generalitat Valenciana.  
D'acord amb el que s'ha exposat i fent ús de les facultats atribuïdes a aquesta direcció general, es dicta la present instrucció que serà aplicable des de l'endemà de la publicació en el Diari Oficial de la Generalitat Valenciana.  
  
València, 2 de juliol de 2018.- El director general del SERVEF: Enric Nomdedéu i Biosca.